10/10/2014 | Administración LocalMunicipal
Coristanco
Publicación de decreto por imposibilidade de notificación persoal

Pola alcaldía deste concello en data 30/09/2014 procedeuse a ditar o decreto que a continuación se transcribe. Debido á imposibilidade de realizar a notificación persoal aos interesados, procédese á súa publicación en cumprimento do recollido no acordo e no artigo 59.5 da Ley 30/1992 de 26 de novembro de Réxime xurídico das administracións públicas e do procedemento administrativo común. D. Antonio Gustavo Veroz Angueira con domicilio en Esternande nº 3 Couso presentou ante o rexistro xeral do concello un escrito en data 02/05//2014 (RE nº 1479) a través do que pon en coñecemento a existencia dunhas finca sitas preto da súa vivenda, que non cumpren coa normativa de distancias nin coa de seguridade, salubridade e ornato público. En data 02/05/2014 ditouse providencia de alcaldía para que a Policía local realizase a visita de comprobación do estado da finca. A Policía local elaborou o seu informe en data 22/08/2014 (RS nº 204 de data 25/08/2014 e RE nº 3422 de data 27/08/2014) no que consta que “xunto á súa vivenda localízanse as parcelas (…) 341 (…) e 354 do polígono 83 nas que hai abundante maleza (silvas, xestas, herba seca e toxo) e das cales unha delas chega a invadir a propiedade do denunciante (parcela 354). O resto das fincas distan: 27 metros da casa e 17 metros do cierre (parcela 341). Que como titulares das fincas figuran: -Parcela 341: Don Jose Luis Pedro Abanqueiro Meloni (…) –Parcela 354: Dona Xiaojuan Ancio Castizo. Ningún dos dous interesados arriba mencionados non consta no Padrón municipal de habitantes a día de hoxe, nin constan datos do mesmo dende a última revisión padroal realizada. A este respecto e en relación coa maleza existente na finca, o a artigo 21.1 da Lei 3/2007 do 9 de abril de prevención e defensa contra incendios forestais de Galicia, establece que os obrigados pola lei, estarán suxeitos a cumprir unhas distancias: “xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, (…). “ Ademáis do sinalado, a ordenanza municipal de limpeza de fincas, seguridade, salubridade e ornato público, obriga aos propietarios das fincas a mantelas nun estado de limpeza de tal que evite a propagación de lume, invasión de animais, etc. Tendo en conta todo anterior, así como o articulado da Lei 7/1985 de Bases de réxime local, que me veñen atribuidas pola normativa vixente PRIMEIRO.- Incoar expediente de limpeza das fincas sita en Couso e propiedade de D. Jose Luis Pedro Abanqueiro Meloni e Dª Xiaojuan Ancio Castizo. SEGUNDO.- Requerir a D. Jose Luis Pedro Abanqueiro Meloni e Dª Xiaojuan Ancio Castizo para que, no prazo de 15 días naturais a contar dende o día seguinte ao da publicación deste escrito, presenten as alegacións que consideren oportunas no rexistro do Concello de Coristanco ou que procedan á adopción na finca da súa propiedade e sitas en Couso, deste término municipal, das medidas necesarias para conservar as condicións de seguridade, salubridade e ornato público esixidas na normativa vixente, mediante a realización desbroce, limpeza, retirada de maleza e matorral existente, observando as medidas de seguridade establecidas pola normativa aplicable. En caso de que, transcurrido este prazo sen que se adoptaran estas medidas, e sen perxuicio das responsabilidades en que vostede poidera incurrir por eventuais accidentes ocasionados pola acumulación de maleza e matorral, este Concello incoará o oportuno procedemento legal para garantizar o cumprimento das súas obrigas como propietario. TERCEIRO.- Debido a que non foi posible coñecer o paradeiro das persoas arriba mencionadas, proceder á publicación deste acordo no Boletín Oficial da Provincia da Coruña. Coristanco, 30 de setembro de 2014. O alcalde, Antonio Pensado Plágaro